《和师召太常留别韵》
明代·董越

地近蓬莱尺五天，青绫番直记当年。
多才已献《长杨赋》，感旧频歌《伐木》篇。
烛秉夜阑真梦寐，车当明发且留连。
晨霜匹马趋朝路，却忆南州正晏眠。

作者简介：（1431—1502）明赣州府宁都人，字尚矩。成化五年进士。授编修。孝宗即位，迁右庶子。曾出使朝鲜。官至南京工部尚书。谥文僖。有《圭峰文集》、《使东日录》、《朝鲜赋》。